lv lv mg en en gl en en pt en uz en en en hi en en en ja pt en pt en en zh en en pt en pt zh en en ta en en ta en nl lv lv hbs_lat lv es ru ca lv lv lt nl lv fr lv lv lt nl lv fr lv lv de lv lv lv lv lv lv lv lv lv lv lv lv en lv lv lv lv lv lv lv lv lv pt lv en lv lv lv lv sv id lv lv lv en it lv uk de lv
Kā pārvērst sauli elektrībā? - Enefit Latvija
Dažas Enefit vietnes daļas nedarbojas ar Internet Explorer tīmekļa pārlūkprogrammu. Lūdzu, izmantojiet citu pārlūkprogrammu, lai iegūtu pilnu pieredzi.
Saules enerģija vairs nav abstrakts nākotnes ideāls, bet gan šodienas realitāte. Tieši tāpēc esam izveidojuši ceļvedi ikvienam, kas vēlas tuvāk iepazīt jau plaši pieejamo risinājumu.
Skaties video sēriju ciklu “Kaimiņu būšana” vai lasi mūsu bloga rakstus (vai arī abus!) un brīdī, kad izdomāsi saules paneļus uzstādīt savās mājās, tev nebūs jāprasa padoms kaimiņam.
Saules paneļu sistēma ir enerģijas risinājums, kas kalpo kā mājokļa mikroģenerators saules enerģijas pārvēršanai elektrībā. Saules paneļu tehnoloģija ražo elektroenerģiju no saules starojuma, kas līdz paneļa virsmai spēj nonākt pat mākoņainās dienās.
Enefit piedāvātās sistēmas sastāv no paneļiem, to jumta vai zemes stiprinājumiem un invertora, kas tiek novietots iekštelpās.
Vienkāršojot, tās ir no silīcija veidotas virsmas, kas saules enerģiju pārvērš elektrībā.
Saules paneļi nav vienādi un tie atšķiras pēc dažādiem parametriem - gan pēc ražošanas tehnoloģijas, gan efektivitātes, gan arī pēc izmēriem. Pēc ražošanas tehnoloģijas saules paneļus var iedalīt monokristāliskajos un polikristāliskajos.
Monokristāliskie – dārgāks, bet vienlaikus arī efektīvāks saules paneļu veids. Lai izgatavotu monokristālisku paneli, ražotāji veselu silīcija bloku sagriež plānās plāksnēs un iestrādā tās paneļos. Šie paneļi ir melnā krāsā.
Polikristāliskie – visizplatītākais paneļu veids. To ražošanas procesā tiek sakausēti kopā vairāki silīcija kristāli. Tādējādi paneļu izgatavošana ir lētāka, tomēr gala produkts ir zemākas kvalitātes. Polikristāliskie paneļi parasti ir tumši zilā krāsā.
Paneļi mēdz būt dažāda izmēra. To izmēru galvenokārt nosaka potenciālais paneļu izmantošanas veids. Praktisku iemeslu dēļ, uz jumta paredzētie paneļi mēdz būt mazāki (aptuveni 1x2 m), savukārt uz zemes novietojamie - lielāki. Tas ir tāpēc, ka novietojot paneļus uz jumta, jāņem vērā, tādi šķēršļi, kā skursteņi, logi, ventilācijas šahtas, u.c., bet, novietojot uz zemes, lielākiem paneļiem būs mazāks stiprinājumu skaits un, līdz ar to, mazākas izmaksas.
Ļoti svarīgi ir iegādāties saules paneļus no uzticama tirgotāja ar garantētu kvalitāti, lai tie atbilstu visiem, tostarp, Eiropas Savienības, standartiem. Mēs nodrošinām pasaules vadošo ražotāju saules paneļu produkciju (Canadian Solar, Recom, Risen u.c.), kas ir iekļauti uzticamības rādītāja Tier-1 sarakstos.
Invertors paneļu saražoto līdzstrāvu pārveido maiņstrāvā. Pēc tam šī enerģija tiek izmantota mājokļa pašpatēriņam vai nodota tālāk kopējā tīklā.
Invertors ir svarīgs sistēmas elements un arī ir salīdzinoši dārgs pret visu kopējo sistēmas budžetu, tāpēc svarīgi ir izvēlēties kvalitatīvu un uzticamu ražotāju, kas nodrošina pietiekoši ilgu garantiju (vismaz 10 gadi).
Pievienošanās kopējam elektrības tīklam
Iegādājoties risinājumu pie mums, saules paneļu sistēma tiek savienota ar mājas elektroinstalāciju un kopējo elektrības tīklu. Šādā gadījumā paneļu saražoto elektroenerģiju iespējams izlietot pašpatēriņā un neiztērēto nodot tīklā.
Lai nodotu enerģiju tīklā, nepieciešams izmantot AS “Sadales tīkls” NETO uzskaites sistēmu. Tā ļauj uzkrāt pāri palikušo elektroenerģiju, lai to izmantotu laikā, kad ar saražoto elektroenerģiju dienas patēriņam nepietiek. Piemēram, diennakts tumšajā laikā vai arī ziemas mēnešos.
2022. gada otrajā pusē tiks ieviesti atjauninājumi NETO sistēmā, un elektroenerģijas ražotājiem būs pieejamas divas neto sistēmas:
neto uzskaites sistēma (jau esošā sistēma, līdz šim dēvēta par "neto norēķinu sistēmu");
neto norēķinu sistēma (jauna sistēma).
Vēlies uzzināt vairāk? Iepazīsties ar biežāk uzdoto jautājumu atbildēm mūsu mājaslapā.
Vai esi biznesa klients?
Viss nepieciešamais tava biznesa enerģijai
Uzzini svarīgāko par enerģijas nozares jaunumiem un tendencēm
Privāto klientu apkalpošanas centrs
Darba laiks 8.00 – 20.00
Privātpersonām 6000 0055 (8.00 – 20.00) elektriba@enefit.lv
Uzņēmumiem 6000 0056 (P. – Pt. 8.00 – 17.00) info@enefit.lv
Vesetas iela 7, Rīga, LV-1013
Biežāk uzdotie jautājumi Klientu datu lietošanas principi Elektroenerģijas tirdzniecības līguma vispārīgie noteikumi